Suureet ja mittayksiköt

Suure on jokin mitattava ominaisuus. Esim. pituus, massa (eli puhekielessä paino), pinta-ala ja tilavuus ovat suureita.

Mittaluku on se luku, joka saadaan mittauksessa vastaukseksi. Mittaluku voi olla esim. 170, 3 tai 5,8.

Mittayksikkö ilmoitetaan mittaluvun yhteydessä. Mittayksikkö kertoo mittaluvun suuruusluokan, esim. 170 cm. Mittayksiköitä ovat mm. metri, kilogramma, neliömetri, kuutiometri ja litra. Jokaisella yksiköllä on lyhenne, joka koostuu yhdestä tai kahdesta kirjaimesta.

Mittayksiköissä on aina perusyksikkö kuten esim. metri tai kilogramma. Lisäksi käytössä on lisäyksiköitä.

Pituus, massa ja tilavuus litroina

Pituuden ja massan suhdeluku on 10. Aina kun pituuden tai massan yksikköä muutetaan yhdellä luku kerrotaan tai jaetaan kymmenellä. Kun tilavuus ilmoitetaan litroina, myös sen suhdeluku on 10.

Esimerkkejä

Pinta-ala

Pinta-alat ilmoitetaan neliömetreinä, . Pinta-alojen suhdeluku on 100 eli kun pinta-alan yksikkö muuttuu yhdellä, pinta-alan lukuarvoa kerrotaan tai jaetaan sadalla. Neliöhehtometrin sijaan käytetään termiä hehtaari, ha, ja neliödekametrin sijaan termiä aari, a. Kaikissa muissa pinta-alan yksiköissä, paitsi hehtaarissa ja aarissa, näkyy metrin eksponenttina luku 2.